Broj: 02/4.01-7-011-601/17

Datum: 27. mart 2017. godine

Na osnovu člana 48. Poslovnika Narodne skupštine Republike Srpske (”Službeni glasnik Republike Srpske”, broj 31/11), Odbor za zaštitu životne sredine podnosi Skupštini sljedeći

***IZVJEŠTAJ***

***o razmatranju Prijedloga odluke o usvajanju Nacrta prostornog plana područja posebne namjene „Klekovača“***

Odbor za zaštitu životne sredine na sjednici održanoj 27. marta 2017. godine razmatrao je Prijedlog odluke o usvajanju Nacrta prostornog plana područja posebne namjene „Klekovača“.

Sjednici su prisustvovali: Vesna Jungić, predsjednica Odbora, Obren Marković, Dragan Galić, Novak Motika, Simuna Žakula i Vlado Gligorić, članovi Odbora.

Odsutni su bili: Goran Đorđić, Slavko Dunjić i Nedim Čivić, članovi Odbora.

Obrazloženje pomenutog Prijedloga odluke podnio je g-din Dragan Jevtić, predstavnik Ministarstva za prostorno uređenje, građevinarstvo i ekologiju.

Nakon provedene rasprave, članovi Odbora su jednoglasno usvojili stav da se Prijedlog odluke o usvajanju Nacrta prostornog plana područja posebne namjene „Klekovača“ razmatra u predloženoj formi na Sedamnaestoj sjednici Narodne skupštine Republike Srpske.

Na osnovu člana 48. stav 5. Poslovnika Narodne skupštine Republike Srpske za izvjestioca je određena predsjednica Odbora.

**PREDSJEDNICA ODBORA**

***Vesna Jungić, s.r.***